text: Drop havegiften og få bedre vand
  09 april 2016 kl. 10.59
  Godt drikkevand kræver at vi passer på grundvandet. Derfor opfordrer Kolding Kommune nu til at undgå brug af havegift.
  Rent og frisk drikkevand er slet ikke så meget en selvfølge, som de fleste måske tror. Det fortæller Ole Dall fra Bjert Stenderup Vandværk , der sammen med Kolding Kommune i dag inviterer til vand og haveevent.
  Flere erfarne økologiske haveejere kommer og giver praktiske råd til hvordan haven, den kan holdes fin uden brug af sprøjtegifte.
  Samtidig bliver der mulighed for at tilmelde sig ”Giftfri have-ordningen”, som Danmarks Naturfredningsforening har lavet sammen med Landsforeningen Praktisk Økologi.
  Projektleder Hanne Madsen fra Kolding Kommune er også til stede på Sdr. Bjert Centralskole, og fortæller mere om drikkevandet i området.
  -Uanset hvor man bor, så opfordrer vi alle til at lade være med at bruge sprøjtegifte i haven og på gårdspladen, fortæller Hanne Madsen.
  